
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Aicinām papildināt informāciju anotācijā, ka projekta vadības un īstenošanas izmaksas plāno kā faktiskās izmaksas saskaņā ar Finanšu ministrijas vadlīnijām "Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027. gada plānošanas periodā", jo sākotnējā anotācijas redakcijā ir atsauce tikai uz projekta vadības izmaksām.
Piedāvātā redakcija
-
	Guna Legzdiņa (CFLA)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam noteikumu projekta anotācijas ietvaros ietvert skaidrojumu par izstrādāto grozījumu ietekmi uz uzsākto projekta iesniegumu atlasi, kā arī uz īstenošanā esošajiem projektiem un projektu mērķu sasniegšanu.
Piedāvātā redakcija
-
	Kristīne Mežale (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotācijas 1.3. sadaļu “Pašreizējā situācija, problēmas un risinājumi” ar 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" finansējuma  sadalījumu starp Eiropas Savienības kohēzijas politikas programmas 2021.–2027. gadam intervences kodiem.
Piedāvātā redakcija
-
	Regīna Vigula (CFLA)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam papildināt anotācijas 3.sadaļas punktu “Cita informācija” ar informāciju saistībā ar anotācijas 1.3. sadaļā norādīto ERAF finansējuma pārdali 13 939 337 euro apmērā no 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" uz Viedās administrācijas un reģionālās attīstības ministrijas 3.2.1.3. pasākumu “IKT risinājumu un pakalpojumu kiberdrošības paaugstināšana”.
 
Piedāvātā redakcija
-
	Ilze Kote (FM)

	5.
	Anotācija (ex-ante)
4.1. Saistītie tiesību aktu projekti
	Priekšlikums
Lūdzam izvērtēt, vai anotācijas 4.1. sadaļa būtu papildināma ar nepieciešamību izstrādāt grozījumos arī attiecīgajos MK noteikumos par Viedās administrācijas un reģionālās attīstības ministrijas 3.2.1.3. pasākumu “IKT risinājumu un pakalpojumu kiberdrošības paaugstināšana”, ņemot vērā anotācijas 1.3. sadaļā norādīto, ka tam tiek veikta ERAF finansējuma pārdale 13 939 337 euro apmērā.
 
Piedāvātā redakcija
-
	Ilze Kote (FM)

	6.
	MK sēdes protokollēmuma projekts
 Noteikumu projekts "Grozījumi Ministru kabineta 2024. gada 4. jūnija noteikumos Nr. 338 "Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" īstenošanas noteikumi""
	Priekšlikums
Lūdzam papildināt protokollēmuma projektu ar punktu par VARAM rīcību gadījumā, ja Eiropas Komisijas neatbalstīs finansējuma pārdali no 1.3.1.1. pasākuma. 
Piedāvātā redakcija
-
	Jevgēnijs Burovs (FM)

	7.
	Noteikumu konsolidētā versija
29. Pasākuma ietvaros ir attiecināmas šādas projekta tiešās attiecināmās izmaksas, kas ir tieši saistītas ar projekta īstenošanu un nepieciešamas projekta rezultātu sasniegšanai, un šī saistība ir skaidri saprotama un pierādāma, tai skaitā:
	Priekšlikums
Administratīvā sloga mazināšanas nolūkos lūdzam izvērtēt iespēju:
- dzēst Ministru kabineta noteikumu 29.16.punktā noteiktos limitus, ņemot vērā, ka Vadošās iestādes 09.06.2025. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā” vairs šādus nosacījumus neparedz un Ministru kabineta noteikumu 32.punkts jau nosaka projekta vadības un īstenošanas izmaksu 20% ierobežojumu;
- Ministru kabineta noteikumu  49.punktā nenoteikt regularitāti finansējuma saņēmējam tīmekļvietnē ievietot aktuālo informāciju par projekta īstenošanu, ņemot vērā, ka šādu regularitāti neparedz ES fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijas. Piedāvātā redakcija: ‘’Finansējuma saņēmējam tiklīdz ir pieejama aktuālākā informācija savā tīmekļvietnē ievieto aktuālo informāciju par projekta īstenošanu’’;
- precizēt Ministru kabineta noteikumos procentuālā ierobežojuma piemērošanas nosacījumus, nodrošinot, lai tie būtu viennozīmīgi, saprotami un praksē vienādi piemērojami visām iesaistītajām pusēm, anotācijā nosakot, ka procentuālais ierobežojums tiek aprēķināts attiecībā pret projekta plānotajām izmaksām projektu apstiprinot. Spēkā esošajā Ministru kabineta noteikumu redakcijā izdevumu pozīcijās ar noteiktu procentuālo ierobežojumu (piemēram, 29.7.2., 29.9., 30. un 32.punkts) nav noteikts, vai procentuālais ierobežojums aprēķināms no projekta plānotajām vai faktiskajām attiecināmajām izmaksām, kas atbilst Vadošās iestādes 09.06.2025. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā” 19.punktam. Piedāvātā redakcija papildināt anotāciju ar skaidrojumu: "Uz projekta iesniegšanas brīdi procentuāli ierobežoto izmaksu apmērs attiecībā uz projekta budžeta pozīcijām nosakāms no projekta plānotajām izmaksām, taču projekta noslēguma budžeta kopsavilkums ir jākoriģē atbilstoši faktiskajai situācijai. Projekta īstenošanas periodā projekta budžeta izmaksu pozīcijas absolūtos skaitļos nesamazina gadījumā, ja projekta īstenošanas laikā rodas ietaupījums, bet projekta mērķi un rādītāji tiek sasniegti, kā arī, ja ticis piemērots līgumsods vai tiek konstatētas neatbilstoši veiktas izmaksas, kas nav saistītas ar procentuāli ierobežoto budžeta izmaksu pozīciju. "
Piedāvātā redakcija
-
	Guna Legzdiņa (CFLA)

	8.
	Noteikumu konsolidētā versija
29.5.1. projekta ietvaros izstrādāta vai ieviesta risinājuma darbināšana aprobācijas režīmā projekta īstenošanas laikā, tai skaitā specializēto iekārtu darbināšanas, mākoņdatošanas un saistīto pakalpojumu izmaksas informācijas sistēmu izstrādes un ieviešanas nodrošināšanai;
	Priekšlikums
Aicinām pārskatīt noteikumu projekta 29.5.1.apakšpunktu, izsakot redakciju kā attiecināmās izmaksas pasākuma ietvaros, nevis kā darbību. Šobrīd anotācijā norādīts, ka 29.5.1. apakšpunkts tiek precizēts, lai precīzāk noteiktu, ka projekta ietvaros ir attiecināmas izstrādāta vai ieviesta risinājuma, tai skaitā projekta ietvaros iegādāto specifisko specializēto iekārtu uzturēšanas izmaksas projekta īstenošanas laikā, vienlaikus, 1.3.1.1. pasākuma ietvaros ir attiecināmas projekta ietvaros izstrādāta vai ieviesta risinājuma darbināšanas izmaksas aprobācijas režīmā projekta īstenošanas laikā. Aicinām skaidri definēt izmaksu būtību, ņemot vērā, ka uzturēšanas izmaksas var atšķirties no risinājuma darbināšanas izmaksām aprobācijas režīmā.
Piedāvātā redakcija
-
	Guna Legzdiņa (CFLA)

	9.
	Noteikumu konsolidētā versija
29.10. personu apliecinošu dokumentu un vīzu noformēšanai un izsniegšanai paredzēto iekārtu iegādes un sērijveida programmatūras iegādes izmaksas, tai skaitā licenču atjauninājumu izmaksas licenču darbības periodā, kas nepārsniedz piecus gadus;
	Priekšlikums
Lūdzam papildināt punktu ar informāciju, ka programmatūras iegādes un licenču atjauninājumu izmaksas ir attiecināmas tikai projekta īstenošanas laikā. 
Piedāvātā redakcija
-
	Jevgēnijs Burovs (FM)

	10.
	Noteikumu konsolidētā versija
37.5. un sadarbības partneris (ja attiecināms) nodrošina interešu konflikta neesību saskaņā ar Eiropas Parlamenta un Padomes 2018. gada 18. jūlija Regulas (ES, Euratom) Nr. 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1309664/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. /2012, 61. panta prasībām, kā arī paraksta interešu konflikta neesības apliecinājumu;
	Priekšlikums
Aicinām izvērtēt iespēju svītrot noteikumu 37.5. apakšpunktā atsauci uz Eiropas Parlamenta un Padomes 2018. gada 18. jūlija Regulas (ES, Euratom) Nr. 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012, 61. pantu, ņemot vērā to, ka minētās regulas 61.pants, kā arī šobrīd spēkā esošās Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādātā redakcija) (turpmāk - Finanšu regula) 61.panta prasības ir tieši piemērojamas tādiem projektiem, kas saistīti ar Eiropas Savienības (ES) fondu atbalsta saņemšanu un vienlaikus kuros atbilstoši specifiskā atbalsta mērķim finansējuma saņēmējs atlases kārtībā ES fondu dalībniekiem, gala saņēmējiem vai sadarbības partneriem sniedz finansiālu atbalstu (t.s. daudzpakāpju projekti). Ņemot vērā, ka konkrētajā gadījumā atbilstoši specifiskajam atbalsta mērķim netiek īstenots daudzpakāpju projekts un tādējādi Finanšu regulas 61.panta prasības netiek tieši attiecinātas uz finansējuma saņēmēju un sadarbības partneri, lūdzam izvērtēt iespēju noteikumu 37.5. punktā neiekļaut atsauci uz Finanšu regulas 61.pantu.
Piedāvātā redakcija
-
	Kristīne Mežale (FM)

	11.
	Noteikumu konsolidētā versija
39. Finansējuma saņēmējs pirmo iepirkuma procedūru par šo noteikumu 29.3. apakšpunktā minētās dokumentācijas izstrādi var izsludināt, pirms ir noslēgts civiltiesiskais līgums vai vienošanās par projekta īstenošanu, bet ne vēlāk kā divu mēnešu laikā pēc tās noslēgšanas. Ja finansējuma saņēmējs šo noteikumu 29.3. apakšpunktā minēto dokumentāciju izstrādā pats, tas dokumentācijas izstrādi var uzsākt, pirms ir noslēgts civiltiesiskais līgums vai vienošanās par projekta īstenošanu, bet ne vēlāk kā divu mēnešu laikā pēc tās noslēgšanas. Finansējuma saņēmējs pirmo iepirkuma procedūru par informācijas sistēmas izstrādi var izsludināt, pirms ir noslēgts civiltiesiskais līgums vai vienošanās par projekta īstenošanu, bet ne vēlāk kā gada laikā pēc tās noslēgšanas.
	Priekšlikums
Administratīvā sloga mazināšanas nolūkos lūdzam pārskatīt Ministru kabineta noteikumu 39.punkta redakciju, nenosakot "divu mēnešu" ierobežojumus.
Piedāvātā redakcija
-
	Guna Legzdiņa (CFLA)

	12.
	Noteikumu konsolidētā versija
51. Sadarbības iestāde, ja tai ir pieejami valsts budžeta līdzekļi, izvērtējot plānotā avansa apmēru un tā pamatojumu, pamatojoties uz finansējuma saņēmēja rakstisku avansa pieprasījumu, var piešķirt finansējuma saņēmējam avansu pēc civiltiesiskā līguma vai vienošanās par projekta īstenošanu noslēgšanas. Finansējuma saņēmējs avansa pieprasījumu sagatavo un sadarbības iestāde apstiprina, ņemot vērā, ka plānotā avansa apmērs atbilst spējai to izlietot sešu mēnešu laikā saimnieciskā gada ietvaros (piemēram, finansējuma saņēmējam ir pabeigts preču vai pakalpojumu iepirkums vai noslēgts piegādes vai pakalpojuma līgums). Finansējuma saņēmējam avansu var piešķirt līdz 50 procentiem no projektam piešķirtā Eiropas Reģionālās attīstības fonda finansējuma, ievērojot, ka avansu var izmaksāt vairākos maksājumos un avansa un starpposma maksājumu kopsumma nepārsniedz 90 procentus no projektam piešķirtā Eiropas Reģionālās attīstības fonda finansējuma. Ja finansējuma saņēmējs ir valsts kapitālsabiedrība, nodibinājums vai biedrība, kura īsteno projektu tai deleģēto pārvaldes uzdevumu ietvaros, avansa un starpposma maksājumu kopsumma var būt 100 procenti no projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas.
	Priekšlikums
Lūdzu precizēt Ministru kabineta noteikumu 51.punktu, nosakot, ka finansejuma saņēmējam avansu var piešķirt no ERAF un valsts budžeta līdzfinansējuma kopsummas.
Piedāvātā redakcija
Sadarbības iestāde, ja tai ir pieejami valsts budžeta līdzekļi, izvērtējot plānotā avansa apmēru un tā pamatojumu, pamatojoties uz finansējuma saņēmēja rakstisku avansa pieprasījumu, var piešķirt finansējuma saņēmējam avansu pēc civiltiesiskā līguma vai vienošanās par projekta īstenošanu noslēgšanas. Finansējuma saņēmējs avansa pieprasījumu sagatavo un sadarbības iestāde apstiprina, ņemot vērā, ka plānotā avansa apmērs atbilst spējai to izlietot sešu mēnešu laikā saimnieciskā gada ietvaros (piemēram, finansējuma saņēmējam ir pabeigts preču vai pakalpojumu iepirkums vai noslēgts piegādes vai pakalpojuma līgums). Finansējuma saņēmējam avansu var piešķirt līdz 50 procentiem no projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas, ievērojot, ka avansu var izmaksāt vairākos maksājumos un avansa un starpposma maksājumu kopsumma nepārsniedz 90 procentus no projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas . Ja finansējuma saņēmējs ir valsts kapitālsabiedrība, nodibinājums vai biedrība, kura īsteno projektu tai deleģēto pārvaldes uzdevumu ietvaros, avansa un starpposma maksājumu kopsumma var būt 100 procenti no projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas.
	Guna Legzdiņa (CFLA)



